
21 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 528 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση - Συγκρότηση τριμελούς γνωμοδοτικού 
οργάνου στο Υπουργείο Διοικητικής Ανασυγκρό¬ 
τησης με αντικείμενο τη διενέργεια δημόσιων δι¬ 
αγωνισμών (ανοικτών, κλειστών, πρόχειρων) για 
την προμήθεια αγαθών και υπηρεσιών στο πλαί¬ 
σιο των Πράξεων «Πληροφοριακό Σύστημα Κύ¬ 
κλου ζωής Κρατικών Οχημάτων» με κωδικό ΟΠΣ 
(ΜΙ5) 5001467 και «Εθνική Πύλη για την αναμόρ¬ 
φωση της ελληνικής νομοθεσίας» με κωδικό ΟΠΣ 
(ΜΙ5) 5000542. 

2 Τροποποίηση της οικ.12205/16-8-2016 κοινής 
υπουργικής απόφασης «Παροχή νομικής συνδρο¬ 
μής σε αιτούντες διεθνή προστασία». 


ΑΠΟΦΑΣΕΙΣ 

Αριθμ. ΔΙΔΚ/Φ.ΕΣΠΑ/7 526 (1) 

Σύσταση - Συγκρότηση τριμελούς γνωμοδοτικού 
οργάνου στο Υπουργείο Διοικητικής Ανασυγκρό¬ 
τησης με αντικείμενο τη διενέργεια δημόσιων 
διαγωνισμών (ανοικτών, κλειστών, πρόχειρων) 
για την προμήθεια αγαθών και υπηρεσιών στο 
πλαίσιο των Πράξεων «Πληροφοριακό Σύστη¬ 
μα Κύκλου ζωής Κρατικών Οχημάτων» με κωδι¬ 
κό ΟΠΣ (ΜΙ5) 5001467 και «Εθνική Πύλη για την 
αναμόρφωση της ελληνικής νομοθεσίας» με κω¬ 
δικό ΟΠΣ (ΜΙ5) 5000542. 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 221 του Γ' μέρους του ν. 4412/2016 
(ΦΕΚ147/τ.Α'/08-08-2016) «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)», 


β) των άρθρων 13-15 του ν. 2690/1999 (ΦΕΚ 45 Α') 
«Κύρωση του Κώδικα Διοικητικής Διαδικασίας και άλλες 
διατάξεις», 

γ) των άρθρων 54 και 90 του Κώδικα Νομοθεσίας για 
την Κυβέρνηση και τα κυβερνητικά όργανα, που κυρώ¬ 
θηκε με το άρθρο 1 του π.δ. 63/2005 (ΦΕΚ 98 Α'), 
δ) του άρθρου 21 του ν. 4354/2015 (ΦΕΚ 176/τ.Α'/2015) 
«Διαχείριση των μη εξυπηρετούμενων δανείων, μισθο- 
λογικές ρυθμίσεις και άλλες επείγουσες διατάξεις εφαρ¬ 
μογής της συμφωνίας δημοσιονομικών στόχων και δι¬ 
αρθρωτικών μεταρρυθμίσεων», όπως τροποποιήθηκε 
με το ν. 4369/2016 (ΦΕΚ 33/τ.Α72016), 
ε) τουν. 3861/2010 (ΦΕΚ 112/τ.Α72010) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο "Πρόγραμμα Διαύγεια"» 
και άλλες διατάξεις, 

στ) του π.δ. 123/2016 (ΦΕΚ 208 Α') «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων», 
ζ) του π.δ. 133/2017 (ΦΕΚ 161 Α') «Οργανισμός του 
Υπουργείου Διοικητικής Ανασυγκρότησης». 

2. ΤηνΔΙΔΥ/Φ.1,2/οικ.11523/23-03-2018(ΦΕΚ1164/τ.Β7 
29-03-2018) υπουργική απόφαση «Μεταβίβαση δικαι¬ 
ώματος υπογραφής "με εντολή Υπουργού" στον Γενικό 
Γραμματέα και στους Προϊσταμένους των Οργανικών 
Μονάδων των υπηρεσιών του Υπουργείου Διοικητικής 
Ανασυγκρότησης». 

3. Την 2975/2016 (σχετ.:1997/2016)/20-03-2017 από¬ 
φαση ένταξης της πράξης «ΠΛΗΡΟΦΟΡΙΑΚΟ ΣΥΣΤΗ¬ 
ΜΑ ΚΥΚΛΟΥ ΖΩΗΣ ΚΡΑΤΙΚΩΝ ΟΧΗΜΑΤΩΝ» με Κωδικό 
ΟΠΣ 5001467 στο Επιχειρησιακό Πρόγραμμα «Μεταρ¬ 
ρύθμιση Δημόσιου Τομέα 2014-2020», όπως ισχύει 
μετά την αριθμ. 2294/05-09-2018 3η τροποποίηση της 
απόφασης ένταξης της πράξης με τίτλο «Πληροφορι- 

ακό Σύστημα Κύκλου ζωής Κρατικών Οχημάτων» και 
ΜΙ5 5001467 στο Επιχειρησιακό Πρόγραμμα «Μεταρ¬ 
ρύθμιση Δημόσιου Τομέα». 

4. Το από 28-1-2019 σημείωμα της Διεύθυνσης Προ¬ 
μηθειών, Υποδομών και Διαχείρισης Υλικού, αναφορικά 
με την ανάγκη συγκρότησης γνωμοδοτικού οργάνου 
για τα έργα που θα υλοποιηθούν στο πλαίσιο των Πρά¬ 
ξεων «Πληροφοριακό Σύστημα Κύκλου ζωής Κρατικών 
Οχημάτων» με κωδικό ΟΠΣ (ΜΙ5) 5001467 και «Εθνική 
Πύλη για την αναμόρφωση της ελληνικής νομοθεσίας» 
με κωδικό ΟΠΣ (ΜΙ5) 5000542. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Συστήνουμε στο Υπουργείο Διοικητικής Ανασυ¬ 
γκρότησης τριμελές (3μελές) γνωμοδοτικό όργανο 
(Επιτροπή) με αντικείμενο τη διενέργεια δημόσιων δια¬ 
γωνισμών (ανοικτών, κλειστών, πρόχειρων) για την προ¬ 
μήθεια αγαθών και υπηρεσιών στο πλαίσιο των Πράξε¬ 
ων «Πληροφοριακό Σύστημα Κύκλου ζωής Κρατικών 
Οχημάτων» με κωδικό ΟΠΣ (ΜΙ5) 5001467 και «Εθνική 
Πύλη για την αναμόρφωση της ελληνικής νομοθεσίας» 
με κωδικό ΟΠΣ (ΜΙ5) 5000542. 

Έργο της Επιτροπής είναι η διενέργεια διαγωνισμών 
του Υπουργείου Διοικητικής Ανασυγκρότησης για την 
προμήθεια αγαθών κα υπηρεσιών στο πλαίσιο της Πρά¬ 
ξης «Πληροφοριακό Σύστημα Κύκλου ζωής Κρατικών 
Οχημάτων» με κωδικό ΟΠΣ (ΜΙ5) 5001467 και της Πρά¬ 
ξης «Εθνική Πύλη για την αναμόρφωση της ελληνικής 
νομοθεσίας» με κωδικό ΟΠΣ (ΜΙ5) 5000542. Η Επιτρο¬ 
πή είναι αρμόδια για τη διενέργεια των διαγωνισμών 
αυτών σε όλα τα στάδια, συμπεριλαμβανομένων της 
συγκέντρωσης των προσφορών, όπου απαιτείται, της 
αποσφράγισης αυτών, της αξιολόγησης των φακέλων 
των προσφορών ή αιτήσεων συμμετοχής σε ανοικτούς, 
κλειστούς ή πρόχειρους διαγωνισμούς, της αξιολόγη¬ 
σης των προσφορών των διαγωνισμών, της σύνταξης 
πρακτικών και της αξιολόγηση των αποτελεσμάτων των 
διαγωνισμών, καθώς και της επίλυσης παντός, εν γένει, 
θέματος που τυχόν προκόψει κατά τη διενέργεια των 
διαγωνισμών αυτών. 

Β. Η Επιτροπή συγκροτείται από υπαλλήλους που υπη¬ 
ρετούν στο Υπουργείο, με οποιαδήποτε σχέση εργασίας. 
Ειδικότερα: 

- Πρόεδρος και αναπληρωτής του, ορίζονται υπάλ¬ 
ληλοι κατηγορίας/εκπαιδευτικής βαθμίδας ΠΕ ή ΤΕ και 
κλάδου/ειδικότητας Πληροφορικής. 

-Ένα (1) μέλος της Επιτροπής, και ο αναπληρωτήςτου, 
ορίζονται υπάλληλοι κατηγορίας/εκπαιδευτικής βαθμί¬ 
δας ΠΕ και κλάδου Διοικητικής Οργάνωσης ή κλάδου/ 
ειδικότητας Διοικητικού ή Διοικητικού - Οικονομικού της 
Διεύθυνσης Στρατηγικού Σχεδιασμού και Καινοτομίας. 

- Για τα έργα που εντάσσονται στο πλαίσιο της Πράξης 
«Πληροφοριακό Σύστημα Κύκλου ζωής Κρατικών Οχη¬ 
μάτων» με κωδικό ΟΠΣ (ΜΙ5) 5001467 ένα (1) μέλος της 
Επιτροπής, και ο αναπληρωτής του, ορίζονται υπάλληλοι 
της αρμόδιας για την υλοποίηση του έργου οργανικής 
μονάδας, κατηγορίας/εκπαιδευτικής βαθμίδας ΠΕ ήΤΕ 
και κλάδου Διοικητικής Οργάνωσης ή κλάδου/ειδικότη¬ 


τας Διοικητικού - Οικονομικού ή κατηγορίας/εκπαιδευτι- 
κής βαθμίδας ΔΕ ειδικότητας Διοικητικού - Λογιστικού. 
Για τα έργα που εντάσσονται στο πλαίσιο της πράξης 
«Εθνική Πύλη για την αναμόρφωση της ελληνικής νομο¬ 
θεσίας» με κωδικό ΟΠΣ (ΜΙ5) 5000542 ένα (1) μέλος της 
Επιτροπής, και ο αναπληρωτής του, ορίζονται υπάλληλοι 
της αρμόδιας για την υλοποίηση του έργου οργανικής 
μονάδας, κατηγορίας/εκπαιδευτικής βαθμίδας ΠΕ και 
κλάδου Διοικητικής Οργάνωσης ή κλάδου/ειδικότητας 
Διοικητικού - Οικονομικού ή εκπαιδευτικής βαθμίδας 
Ειδικού Επιστημονικού Προσωπικού. 

Γραμματέας της Επιτροπής, με τον αναπληρωτή του, 
ορίζεται υπάλληλος του Υπουργείου Διοικητικής Ανα¬ 
συγκρότησης. 

Γ. Η Επιτροπή θα εκτελείτο έργο της εντός του κανονι¬ 
κού ωραρίου λειτουργίας των Δημοσίων Υπηρεσιών και 
σύμφωνα με τις ισχύουσες διατάξεις περί συλλογικών 
οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2019 

Η Υπουργός 

ΜΑΡΙΑ - ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 


Αριθμ. 3651 _ (2) 

Τροποποίηση της οικ.12205/16-8-2016 κοινής 
υπουργικής απόφασης «Παροχή νομικής συν¬ 
δρομής σε αιτούντες διεθνή προστασία». 

ΟΙ ΥΠΟΥΡΓΟΙ 

ΠΡΟΣΤΑΣΙΑΣ ΤΟΥ ΠΟΛΙΤΗ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ - 
ΟΙΚΟΝΟΜΙΚΩΝ - 
ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις της παρ. 8 του άρθρου 7 του ν. 4375/ 
2016 (ΦΕΚ 51 Α') «Οργάνωση και λειτουργία Υπηρεσί¬ 
ας Ασύλου, Αρχής Προσφυγών, Υπηρεσίας Υποδοχής 
και Ταυτοποίησης σύσταση Γενικής Γραμματείας Υπο¬ 
δοχής, προσαρμογή της Ελληνικής Νομοθεσίας προς 
τις διατάξεις της Οδηγίας 2013/32/ΕΕ του Ευρωπαϊκού 
Κοινοβουλίου και του Συμβουλίου "σχετικά με τις κοινές 
διαδικασίες για τη χορήγηση και ανάκληση του καθε¬ 
στώτος διεθνούς προστασίας (αναδιατύπωση)" (Ε 180/ 
29-6-2013), διατάξεις για την εργασία δικαιούχων διε¬ 
θνούς προστασίας και άλλες διατάξεις», όπως ισχύουν. 

2. Τις διατάξεις των άρθρων 20 και 77 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (ΦΕΚ 143 Α'). 

3. Τις διατάξεις του ν. 3861/2010 (ΦΕΚ 112 Α') «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο Διαδίκτυο "Πρόγραμμα 
Διαύγεια" και άλλες διατάξεις». 

4. Τις διατάξεις των άρθρων 41 και 90 του Κώδικα Νο¬ 
μοθεσίας για την Κυβέρνηση και τα κυβερνητικά όργα¬ 
να, που κυρώθηκε με το άρθρο πρώτο του π.δ. 63/2005 
(ΦΕΚ 98 Α'), όπως ισχύουν. 

5. Τις διατάξειςτου π.δ. 104/2012 (ΦΕΚ 172 Α') «Οργά¬ 
νωση και λειτουργία Υπηρεσίας Ασύλου στο Υπουργείο 
ΔημόσιαςΤάξης και Προστασίαςτου Πολίτη», όπωςτρο- 
ποποιήθηκε και ισχύει. 

6. Τις διατάξειςτου π.δ. 123/2016 (ΦΕΚ 208 Α') «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 
φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

7. Τις διατάξειςτου π.δ. 122/2017 (ΦΕΚ 149 Α') «Οργα¬ 
νισμός Υπουργείου Μεταναστευτικής Πολιτικής». 

8. Τις διατάξεις του π.δ. 86/2018 (ΦΕΚ 159 Α') «Ανασύ¬ 
σταση του Υπουργείου ΔημόσιαςΤάξης και Προστασίας 
του Πολίτη και μετονομασία του σε Υπουργείο Προστα¬ 
σίας του Πολίτη». 

9. Τις διατάξεις του π.δ. 22/2018 (ΦΕΚ 37 Α') «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών» δυνάμει του οποίου διορίστηκε ο Δημήτριος Βίτσας 
στη θέση του Υπουργού Μεταναστευτικής Πολιτικής. 

10. Τις διατάξειςτου π.δ. 88/2018 (ΦΕΚ 160 Α') «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών» δυνάμει του οποίου διορίστηκε ο Μιχαήλ Καλογή- 
ρου στη θέση του Υπουργού Δικαιοσύνης, Διαφάνειας 
και Ανθρωπίνων Δικαιωμάτων. 

11 .Τις διατάξειςτου π.δ. 88/2018 (ΦΕΚ 160 Α') «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών» δυνάμει του οποίου διορίστηκε η Όλγα Γεροβασίλη 
στη θέση της Υπουργού Προστασίαςτου Πολίτη. 

12. Την Υ29/2015 (ΦΕΚ 2168 Β') απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη». 

13. Τηνοικ. 12205/16-8-2016 κοινή υπουργική από¬ 
φαση (ΦΕΚ 2864 Β') «Παροχή νομικής συνδρομής σε 
αιτούντες διεθνή προστασία». 

14. Το γεγονός ότι για την εύρυθμη και αποτελεσμα¬ 
τική λειτουργία του Μητρώου Δικηγόρων της Υπηρεσί¬ 
ας Ασύλου κρίνεται απαραίτητη η τροποποίηση και η 
προσθήκη διατάξεων στην οικ. 12205/16-8-2016 κοινή 
υπουργική απόφαση (ΦΕΚ 2864 Β'). 

15. Την αριθμ. 516/23-1-2019 εισήγηση ΓΔΔΟΥ/ 
ΥΜΕΠΟ σύμφωνα με την οποία προκαλείται πρόσθε¬ 
τη δαπάνη κατ'εκτίμηση ποσού 1.207.680,00 ευρώ σε 
βάρος των πιστώσεων του προϋπολογισμού του Προ¬ 
γράμματος Δημοσίων Επενδύσεων του ΕΦ 1049 401 - 
Υπηρεσία Ασύλου- του Υπουργείου Μεταναστευτικής 
Πολιτικής, η οποία θα καλυφθεί από τις εγκεκριμένες 
πιστώσεις του έργου με ενάριθμο 2016 ΣΕ 75520005 της 
ΣΑΕ 755/2, αποφασίζουμε: 

Α.Τροποποιούμε την οικ./12205/16-8-2016 (ΦΕΚ 2864 Β') 
κοινή υπουργική απόφαση σχετικά με την «Παροχή νο¬ 
μικής συνδρομής σε αιτούντες διεθνή προστασία», ως 
ακολούθως: 


1. Στην παρ. 2 του άρθρου 1 προστίθενται τα ακόλου¬ 
θα εδάφια: 

«Η δωρεάν νομική συνδρομή παρέχεται από δικηγόρο 
που περιλαμβάνεται στο Μητρώο Δικηγόρων της Υπηρε¬ 
σίας Ασύλου μόνον εφόσον ο αϊτών δεν εκπροσωπείται 
από άλλο δικηγόρο. Σε περίπτωση που κατά τη διάρκεια 
της διοικητικής διαδικασίας σε δεύτερο βαθμό ο αϊτών 
αναθέσει την εκπροσώπησή του σε άλλο δικηγόρο η πα¬ 
ροχή δωρεάν νομικής συνδρομής παύει αυτοδικαίως.». 

2. Η παρ. 1 του άρθρου 2 αντικαθίσταται ως ακο¬ 
λούθως: 

«1. Στην Υπηρεσία Ασύλου, τηρείται Μητρώο Δικη¬ 
γόρων στο οποίο εγγράφονται δικηγόροι, εφόσον πλη- 
ρούνται οι προϋποθέσεις των ακολούθων παραγράφων, 
α. Οι δικηγόροι θα πρέπει: 

αα. να έχουν αποδεδειγμένη διετή τουλάχιστον εμπει¬ 
ρία στον τομέα του δικαίου διεθνούς προστασίας. Η 
εμπειρία αποδεικνύεται ιδίως με βεβαιώσεις σχετικού 
με τον ως άνω τομέα φορέα στον οποίο απασχολήθηκε ο 
δικηγόρος, ή/και με αντίγραφα δικογράφων του δικηγό¬ 
ρου που έχουν κατατεθεί ενώπιον δικαστηρίου ή/και με 
αντίγραφα δικαστικών αποφάσεων επί δικών στις οποίες 
παρέστη ο δικηγόρος ή/και με αντίγραφα υπομνημάτων 
ή προσφυγών που έχουν κατατεθεί ενώπιον αρμοδίων 
διοικητικών αρχών, 

Π 

ββ. να κατέχουν μεταπτυχιακό τίτλο νομικής σχολής ή 
τμήματος νομικής στο γνωστικό αντικείμενο του δημοσί¬ 
ου δικαίου ή δημοσίου δικαίου και πολιτικής επιστήμης 
ή του δικαίου διεθνούς προστασίας ή του δικαίου προ¬ 
στασίας δικαιωμάτων του ανθρώπου ή του ευρωπαϊκού 
δικαίου ή του διεθνούς δικαίου ή των διεθνών σπουδών, 
Π 

γ.γ. να έχουν ολοκληρώσει το Ευρωπαϊκό Πρόγραμμα 
για την εκπαίδευση των επαγγελματιών του δικαίου στα 
ανθρώπινα δικαιώματα (πρόγραμμα ΗΕΙΡ) του Συμβου¬ 
λίου της Ευρώπης και να έχουν εμπειρία κατά την έννοια 
του στοιχείου (αα), τουλάχιστον ενός έτους, 
και 

β. να έχουν πολύ καλή γνώση της αγγλικής γλώσσας και 
γ. να μην έχουν τιμωρηθεί πειθαρχικά και 
δ. να έχουν επιτύχει σε γραπτό διαγωνισμό τον οποίο 
διοργανώνει και πραγματοποιεί η Επιτροπή της παρ. 3, 
η οποία βαθμολογεί και την επίδοση των υποψηφίων. 
Ο διαγωνισμός του προηγούμενου εδαφίου δεν διορ- 
γανώνεται αν ο αριθμός των υποψηφίων Δικηγόρων 
για εγγραφή στο Μητρώο ανά Περιφερειακή Υπηρεσία 
Ασύλου ισούται με ή υπολείπεται του αντίστοιχου αριθ¬ 
μού θέσεων.». 

3. Προστίθεται παρ. 12 στο άρθρο 2 ως ακολούθως: 
«14. Σε περίπτωση που για οιονδήποτε λόγο οι ανά¬ 
γκες νομικής συνδρομής σε συγκεκριμένη Περιφερει¬ 
ακή Υπηρεσία Ασύλου δεν καλύπτονται, είναι δυνατή, 
με απόφαση του Διευθυντή της Υπηρεσίας Ασύλου, η 
προσωρινή κάλυψή τους από δικηγόρους που είναι το¬ 
ποθετημένοι σε διαφορετικές Περιφερειακές Υπηρεσίες 
Ασύλου εφόσον οι δικηγόροι συναινούν.». 

4. Αντικαθίσταται το πρώτο εδάφιο του άρθρου 3 ως 
ακολούθως: 

«Άρθρο 3 
Αμοιβή δικηγόρων 

Το ύψος της αμοιβής των δικηγόρων ορίζεται σε εκα¬ 
τόν είκοσι (120) ευρώ πλέον Φ.Π.Α. ανά υπόθεση (ατομι¬ 
κό φάκελο αίτησης διεθνούς προστασίας) και καταβάλ¬ 
λεται από την Υπηρεσία Ασύλου.». 

5. Προστίθεται παρ. 3 στο άρθρο 4 ως ακολούθως: 

«3. Σε περίπτωση που έχει πραγματοποιηθεί από τον 

δικηγόρο η σύσκεψη με τον αιτούντα, όπως αυτή απο- 
δεικνύεται από πρακτικό συνάντησης το οποίο υπογρά¬ 
φεται από τον αιτούντα, τον διερμηνέα και τον δικηγόρο, 
καθώς και η σύνταξη και κατάθεση υπομνήματος, αλλά 
δεν κατέστη δυνατή η ολοκλήρωση όλων των ενεργειών 
της παροχής νομικής συνδρομής για λόγους που δεν 
ανάγονται στο πρόσωπο του δικηγόρου, ιδίως λόγω πα¬ 
ραίτησης του αιτούντα από τη δωρεάν νομική συνδρομή 
ή την προσφυγή, καταβάλλεται στον δικηγόρο αμοιβή 
ύψους ενενήντα (90) ευρώ πλέον Φ.Π.Α.». 

6. Προστίθεται παρ. 7 στο άρθρο 5 ως ακολούθως: 

«7. Με απόφαση του Διευθυντή της Υπηρεσίας Ασύ¬ 
λου, κατόπιν αίτησης του δικηγόρου, δύναται να ανα¬ 
στέλλεται η παροχή των υπηρεσιών του για χρονικό 
διάστημα που δεν δύναται να υπερβαίνει τους έξι (6) 
μήνες εφόσον συντρέχουν αντικειμενικοί λόγοι λόγω των 
οποίων ο δικηγόρος δεν δύναται να παρέχει τις υπηρε¬ 
σίες του. Στην περίπτωση αυτή, για το χρονικό διάστημα 
της αναστολής οι υποθέσεις ανατίθενται και σε δικηγόρο 
από τον κατάλογο της παρ. 8 του άρθρου 2.». 


Β. Κατά τα λοιπά ισχύει η ως άνω απόφαση. 

Οι διατάξεις της παρ. 4 της παρούσας εφαρμόζονται 
στις υποθέσεις που ανατίθενται σε δικηγόρους από τη 
δημοσίευσή της και εφεξής. 

Για τις υποθέσεις που έχουν ανατεθεί σε δικηγόρους 
πριν τη δημοσίευση της παρούσας και για τις οποίες έχει 
πραγματοποιηθεί από τον δικηγόρο η σύσκεψη με τον 
αιτούντα, όπως αυτή αποδεικνύεται από πρακτικό συ¬ 
νάντησης το οποίο υπογράφεται από τον αιτούντα, τον 
διερμηνέα και τον δικηγόρο, καθώς και η σύνταξη και 
κατάθεση υπομνήματος, αλλά δεν κατέστη δυνατή η ολο¬ 
κλήρωση της παροχής νομικής συνδρομής για λόγους 
που δεν ανάγονται στο πρόσωπο του δικηγόρου, κατα¬ 
βάλλεται αμοιβή ύψους εξήντα (60) ευρώ πλέον ΦΠΑ. 

Η παρούσα απόφαση ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Φεβρουάριου 2019 
Οι Υπουργοί 

